पुलिस टीम ने इस पहल को प्रभावी बनाने के लिए गर्ल्स स्कूल और काॅलेजों में एक फीडबैक फॉर्म का वितरण किया। जिले के स्कूल-कॉलेजों में हजारों फॉर्म वितरित किये गये। जिसके बाद 10 हजार से ज्यादा छात्राओं ने अपनी सलाह उस फीडबैक फार्म के जरिए पुलिस को दी है। इन फॉर्मों को गहनता से पढ़कर पुलिस ने शहर में 250 से ज्यादा स्थानों को चिन्हित किया है। छात्राओं की सलाह पर चिन्हित किये गये इन स्थानों पर एंटी रोमियो दल के साथ ही स्थानीय पुलिस सादी वर्दी में तैनात रहेगी। गली-मोहल्लों के अलावा दुकानों, मॉल्स, पार्कों, मंदिरों के साथ ही स्कूल-काॅलेजों के पास खड़े होकर राह चलती छात्राओं पर छींटाकशी करने वाले मनचलों को पुलिस पकड़कर उन्हें रेड कार्ड जारी करेगी। रेड कार्ड पाने वाले शोहदे दोबारा इस तरह की हरकत करते पाये जायेंगे तो पुलिस उनके खिलाफ सख्त कानूनी कार्यवाई करेगी।